གནད་དོན་དེ་དང་འབྲེལ་ནས་མཉམ་འབྲེལ་རྒྱལ་ཁབ་ཀྱི་བདེ་འཇགས་ལྷན་ཚོགས་ཛ་དྲག་འཚོགས་ཡོད་འདུག་པ་དང་།སྐབས་དེར་ཨི་ཛེ་རིལ་དང་པཱེ་ལི་སེ་ཐན་གྱི་སྐུ་ཚབ་གཉིས་བར་ཁ་རྩོད་དྲག་པོ་ཤོར་ཡོད་འདུག་པ་དང་།ཨི་ཛེ་རིལ་གྱིས་པེ་ལི་སེ་ཐན་གྱི་ངོ་རྒོལ་བ་རྣམས་ཞི་བའི་ངོ་རྒོལ་བ་མིན་ཁར།དྲག་པོའི་ཟིང་འཁྲུག་སློང་མཁན་ཡིན་པ་དང་།དེ་དག་ལ་དྲག་སྤྱོད་ཚོགས་པ་ཧཱ་མ་སཱེས་བརྒྱུད་སྐུལ་བྱས་ཡོད་སྐོར་སོགས་བརྗོད་ནས།མི་གསོད་ཁྲག་སྦྱོར་གྱི་བྱ་སྤྱོད་དེ་ནོར་འཁྲུལ་ཡིན་པ་ཁས་ལེན་གཏན་ནས་བྱས་མི་འདུགདེ་བཞིན་ཨ་རིའི་སྐུ་ཚབ་ཀྱིས་ཀྱང་ལྷན་ཚོགས་དེའི་ནང་དྲག་རྒོལ་ལ་འཛེམས་མཁན་ཨི་ཛེ་རིལ་ལས་ལྷག་པ་མེད་པ་དང་།མིའི་ཚེ་སྲོག་ཤོར་བའི་གནད་དོན་ལ་དགག་པ་ཡོད་ཀྱང་།བརྒྱུད་སྐུལ་བྱེད་མཁན་དྲག་སྤྱོད་ཚོགས་པ་ཧཱ་མ་སེ་ལ་ཉེས་འདོགས་བྱས་ཏེ།ཨི་ཛེ་རིལ་གྱི་དྲག་རྒོལ་བྱ་སྤྱོད་ཀྱི་ཚད་གཞི་དེ་འགྲིག་པ་ཡིན་སྐོར་བརྗོད་ཡོད་འདུག